**ՀԱՄԱՅՆՔԻ ՂԵԿԱՎԱՐ ՆԵՐՍԵՍ ՇԱԴՈՒՆՑԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՄԱՆՈՐԻ ԵՎ ՍՈՒՐԲ ԾՆՆԴՅԱՆ ՏՈՆԵՐԻ ԿԱՊԱԿՑՈՒԹՅԱՄԲ**

***Տեղ համայնքի հարգելի բնակիչներ.***

Շնորհավորում եմ Ձեզ Ամանորի և Սուրբ Ծննդյան տոների կապակցությամբ: Մաղթում եմ, որ գալիք 2019 թվականը, դառնա յուրաքանչյուր բնակչի իղձերի իրականացման, խաղաղության, լիության, բերք ու բարիքի, առողջության տարի: Տեղ խոշորացված համայնքի զարգացման պատմության մեջ 2018 թվականը նոր ուղենիշ հանդիսացավ: Հետադարձ հայացք գցելով անցնող տարվան, կարող ենք ասել, որ չնայած կան բազմաթիվ չլուծված հարցեր, բնակչության սոցիալ-տնտեսական առկա վիճակին առնչվող մտահոգություններ, մեզ հաջողվել է որոշակի առաջընթաց քայլեր արձանագրել, որոնք միտված են դրանց հաղթահարմանը և մեր կյանքի պայմանների բարելավմանը: Վստահեցնում եմ, որ համայնքապետարանի ամենօրյա ուշադրության կենտրոնում է Ձեր մտահոգություններն ու հոգսերը, հնարավոր ամեն ինչ արվում է Ձեր բարեկեցության, սոցիալական խնդիրների ու հոգսերի թեթևացման համար: Թող գալիք 2019թվականին յուրաքանչյուրի ընտանիքում տիրի սեր ու բարություն, լիություն ու խաղաղություն, այն լինի մեր ազգի ու պետության հզորացման, բարօրության ու բարգավաճման տարի:

**Շնորհավոր Ամանոր և Սուրբ Ծնունդ**